31. 5. 89 Επίσημη Εφημερίδα των Ευρωπαϊκών Κοινοτήτων Αριθ. C 134/5 
II 
(Προπαρασκευαστικές πράξεις) 
ΕΠΙΤΡΟΠΗ 
Πρόταση κανονισμού (ΕΟΚ) του Συμβουλίου για την εισαγωγή ορισμένων γουνών 
COM(89) 198 τελικό 
(Υποβλήθηκε από την Επιτροπή, σύμφωνα με το άρθρο 149 παράγραφος 2 στοιχείο ό) της συν­
θήκης ΕΟΚ, στις 28 Απριλίου 1989) 
(89/C 134/04) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας και ιδίως το άρθρο 113, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι η οδηγία ΕΟΚ ... για την προστασία των φυσικών και 
ημιφυσικών οικότοπων και της άγριας πανίδας και χλω­
ρίδας απαιτεί από τα κράτη μέλη την απαγόρευση της κατα­
σκευής, πώλησης και χρήσης της ποδοπαγίδας· 
ότι η σύμβαση για τη διατήρηση της ευρωπαϊκής άγριας 
πανίδας και των φυσικών οικότοπων, την οποία συνήψε η 
Κοινότητα με την απόφαση 82/72/ΕΟΚ του Συμβουλίου (') 
απαγορεύει τη χρήση αδιάκριτων μέσων σύλληψης και 
θανάτωσης, συμπεριλαμβανομένων των παγίδων, για ορι­
σμένα ζώα" 
ότι η ποδοπαγίδα αποτελεί μία μη επιλεκτική και βάναυση 
μέθοδο παγίδευσης, ενώ, εν τω μεταξύ, οι έρευνες για την 
ανάπτυξη μη βάναυσων μεθόδων παγίδευσης έχουν ήδη 
προχωρήσει, και ότι το τέταρτο πρόγραμμα δράσης της Κοι­
νότητας για το περιβάλλον (2) χαράσσει ορισμένες γενικές 
κατευθυντήριες γραμμές δράσης στον τομέα της προστασίας 
των ζώων 
ότι κατόπιν των μέτρων που ελήφθησαν στην Κοινότητα 
είναι σκόπιμο να απαγορευθεί από 1ης Ιανουαρίου 1996 η 
εισαγωγή για εμπορικούς σκοπούς ορισμένων αγαθών, που 
αποτελούνται από ή περιέχουν γούνα των ειδών που περι­
λαμβάνονται στο παράρτημα Ι, εφόσον κατάγονται από 
(') ΕΕ L 38 της 10. 2. 1982, σ. 1. 
(2) ΕΕ C 328 της 7. 12. 1987, σ. 1. χώρα όπου η ποδοπαγίδα χρησιμοποιείται ακόμη στην επι­
κράτεια της, και όπου οι μέθοδοι παγίδευσης δεν ανταπο­
κρίνονται σε διεθνώς συμφωνηθέντα πρότυπα μη βάναυσης 
παγίδευσης" 
ότι η απαγόρευση αυτή μπορεί να ανασταλεί για περίοδο 2 
ετών που εκπνέει την 31η Δεκεμβρίου 1997 εφόσον η Επι­
τροπή έχει αποφανθεί, πριν από την 1η Ιουλίου 1994, 
κατόπιν επιθεωρήσεως που διενεργεί σε συνεργασία με τις 
αρμόδιες αρχές των ενδιαφερομένων χωρών, ότι έχει σημει­
ωθεί ικανοποιητική πρόοδος όσον αφορά την ανάπτυξη μη 
βάναυσων μεθόδων παγίδευσης στην επικράτεια τους, 
ΕΞΕΔΩΣΕ ΤΩΝ ΠΑΡΟΝΤΑ ΚΑΝΟΝΙΣΜΟ; 
Αρθρο 1 
Ο παρών κανονισμός εφαρμόζεται στην εισαγωγή γουνών 
από τα είδη που παρατίθενται στο παράρτημα Ι, και αγαθών 
που περιέχουν γούνα από τα είδη αυτά. 
Αρθρο 2 
Για τους σκοπούς του παρόντος κανονισμού νοούνται ως: 
— «Καθορισμένα προϊόντα»: όλα τα προϊόντα που περι­
λαμβάνονται στο παράρτημα II και τα οποία περιέχουν 
γούνα από κάποιο από τα ζώα που περιλαμβάνονται στο 
παράρτημα Ι. 
— «Ποδοπαγίδα»: παγίδα που είναι σχεδιασμένη ώστε να 
συγκρατεί ή συλλαμβάνει ένα ζώο με τη βοήθεια σια­
γόνων οι οποίες κλείνουν με δύναμη γύρω από ένα ή 
περισσότερα από τα πόδια του ζώου, και ως εκ τούτου, 
εμποδίζουν το πόδι ή τα πόδια να αποδεσμευθούν από 
την παγίδα. 
Αρθρο 3 
1. Η θέση σε ελεύθερη κυκλοφορία για εμπορικούς σκο­
πούς καθορισμένων προϊόντων απαγορεύεται από 1ης 
Ιανουαρίου 1996, εκτός εάν η Επιτροπή έχει πιστοποιήσει 
ότι στη χώρα καταγωγής των προϊόντων: 
— είτε ισχύουν κατάλληλες διοικητικές ή νομοθετικές δια­
τάξεις που απαγορεύουν τη χρήση της ποδοπαγίδας στην 
επικράτεια της, 
Αριθ. C 134/6 Επίσημη Εφημερίδα των Ευρωπαϊκών Κοινοτήτων 31. 5. 89 
— είτε οι μέθοδοι παγίδευσης που χρησιμοποιούνται στην 
επικράτεια της για τα είδη που περιλαμβάνονται στο 
παράρτημα Ι ανταποκρίνονται στα διεθνώς συμφωνη­
θέντα πρότυπα για τη μη βάναυση παγίδευση. 
Η Επιτροπή θα δημοσιεύσει στην Επίσημη Εφημερίδα των 
Ευρωπαϊκών Κοινοτήτων τον κατάλογο των χωρών για τις 
οποίες έχουν χορηγηθεί τα πιστοποιητικά. 
2. Η απαγόρευση θέσης σε ελεύθερη κυκλοφορία για 
εμπορικούς σκοπούς των καθορισμένων προϊόντων ανα­
στέλλεται από την Επιτροπή για διετή περίοδο που εκπνέει 
την 31η Δεκεμβρίου 1997, σε περίπτωση που η Επιτροπή έχει 
αποφανθεί, πριν από την 1η Ιουλίου 1994, κατόπιν επιθεω­ρήσεως που διενεργεί, σε συνεργασία με τις αρμόδιες αρχές 
των ενδιαφερομένων χωρών, ότι έχει σημειωθεί ικανοποιη­
τική πρόοδος όσον αφορά την ανάπτυξη μη βάναυσων 
μεθόδων παγίδευσης στην επικράτεια τους. 
Άρΰρο 4 
Ο κανονισμός αρχίζει να ισχύει από την ημέρα της δημοσι­
εύσεως του στην Επίσημη Εφημερίδα των Ευρωπαϊκός 
Κοινοτήτων. 
Ο παρών κανονισμός είναι δεσμευτικός ως προς όλα τα 
μέρη του και ισχύει άμεσα σε κάθε κράτος μέλος. 
31. 5. 89 Επίσημη Εφημερίδα των Ευρωπαϊκών Κοινοτήτων Αριθ. C 134/7 
ΠΑΡΑΡΤΗΜΑ Ι 
Κατάλογος ειδών: 
— Κάστωρ: Castor canadensis 
— Βίδρα του Καναδά: Lutra canadensis 
— Κογιότλ: Cants ktrans 
— Λύκος: Canis lupus 
— Λυγξ: Lynx canadensis 
— Λυγξ ο ερυθρός: Felts rufus 
— Ικτίς η ζιβελίνη (σαμούρι): Martes zibellina 
— Προκύων: Procyon lotor 
ΠΑΡΑΡΤΗΜΑ II 
Κωδικός ΣΟ 
4103 
4103 90 00 
4301 
43014000 
4301 80 
4301 80 50 
43018090 
43019000 
4302 
4302 19 
4302 19 10 
4302 19 70 
4302 19 90 
4302 20 00 
4302 30 
4302 3010 
4302 30 35 
4302 30 71 
4302 30 75 
4303 
4303 10 
4303 10 90 
4303 9000 Περιγραφή 
'Αλλα δέρματα ακατέργαστα (νωπά ή αλατισμένα, αποξεραμένα, διατηρημένα με ασβέστη, 
με άλλα διατηρητικά διαλύματα ή αλλιώς διατηρημένα, αλλά όχι δεψασμένα ούτε περγαμη-
νοειδή, ούτε παρασκευασμένα με άλλο τρόπο), έστω και αποτριχωμένα ή σχισμένα κατά 
μήκος, άλλα από εκείνα που αποκλείονται στο παράρτημα Ι στοιχεία 6) και γ) του κεφα­
λαίου αυτού: 
— Άλλα 
Γουνοδέρματα ακατέργαστα (στα οποία περιλαμβάνονται και τα κεφάλια, ουρές, πόδια και 
άλλα κομμάτια που μπορούν να χρησιμοποιηθούν στην κατασκευή γουνοδερμάτων), άλλα 
από τα ακατέργαστα δέρματα των κλάσεων των αριθμών 4101, 4102 ή 4103: 
— Καστόρων, ολόκληρα, έστω και χωρίς κεφάλια, ουρές ή πόδια 
— Άλλα γουνοδέρματα, ολόκληρα, έστω και χωρίς κεφάλια, ουρές ή πόδια: 
Άγριων αιλουροειδών 
Άλλων 
— Κεφάλια, ουρές, πόδια και άλλα κομμάτια που μπορούν να χρησιμοποιηθούν στην κατα­
σκευή γουνοδερμάτων 
Γουνοδέρματα δεψασμένα ή κατεργασμένα (στα οποία περιλαμβάνονται και τα κεφάλια, 
ουρές, πόδια και άλλα κομμάτια, αποκόμματα και απορρίμματα), που δεν έχουν συναρμο­
λογηθεί ή έχουν συναρμολογηθεί (χωρίς προσθήκη άλλων υλών), άλλα από εκείνα της 
κλάσης του αριθμού 4303: 
— Γουνοδέρματα ολόκληρα, έστω και χωρίς κεφάλια, ουρές ή πόδια, που δεν έχουν συναρ­
μολογηθεί: 
Άλλα: 
Καστόρων 
Άγριων αιλουροειδών 
Άλλων 
— Κεφάλια, ουρές, πόδια και άλλα κομμάτια, αποκόμματα και απορρίμματα, που δεν 
έχουν συναρμολογηθεί 
— Γουνοδέρματα ολόκληρα και τα κομμάτια και απορρίμματα τους, που έχουν συναρμο­
λογηθεί: 
Δέρματα με την ονομασία «επιμηκυνθέντα» 
Άλλα: 
Καστόρων 
Άγριων αιλουροειδών 
Άλλων 
Ενδύματα, εξαρτήματα της ένδυσης και άλλα είδη από γουνοδέρματα: 
— Ενδύματα και εξαρτήματα της ένδυσης: 
Άλλα 
— Άλλα